Source: http://www.druckeria.ro/tag/baia-mare/page/2/
Timestamp: 2020-01-19 03:00:31+00:00

Document:
baia mare Archives - Page 2 of 3 - Druckeria
Timișoara Saracens, spre tărâmul interzis oaspeților de peste șapte ani
După o victorie lipsită de strălucire în fața Stelei, RCM Timișoara Saracens își propune reabilitarea, mai ales în fața propriilor suporteri. Și ce ocazie mai bună decât derby-ul de sâmbătă, cu actuala campioană, CSM Știința Baia Mare, o formație ce n-a mai pierdut pe teren propriu din 15 martie 2008, deci de mai bine de șapte ani.
Timișoara Saracens a strâns rândurile în această săptămână, după o victorie chinuită și chiar norocoasă în fața Stelei, iar sâmbătă va încerca din nou să doboare reduta băimăreană, care stă în picioare de peste 7 ani. La 15 martie 2008, Steaua era ultima echipă care pleca neînvinsă din Maramureș, trupa lui Apjok reușind astfel o performanță unică și greu de egalat în campionatul intern.
„Cu toții știm cât de important e meciul cu Baia Mare, mai ales după o prestație mai slabă, cu Steaua. Trebuie să evoluăm la un standard mai înalt, știm că putem mult mai mult decât am arătat în meciul cu Steaua. Trebuie să ne pregătim fizic și mental. Din punct de vedere fizic, suntem pregătiți și sunt convins că sâmbătă, la ora jocului, vom fi și la nivel mental. Trebuie să demonstrăm că suntem o familie, că ne susținem unii pe alții și pe teren și în afara lui, iar sâmbătă să ne facem datoria”, spune antrenorul bănățenilor, Sosene Anesi.
Aproape sigur, Timișoara Saracens va alinia la Baia Mare aceeași formulă de start ca și în meciul cu Steaua, cu un singur semn de întrebare, Dorin Lazăr, care a suferit o contuzie în partida cu roș-albaștrii, dar are mari șanse de a fi apt sâmbătă.
„E foarte probabil să folosim și la Baia Mare același XV de start ca și în meciul cu Steaua. Băieții au nevoie de încă o șansă. Dar indiferent pe cine vom trimite în teren, cu toții trebuie să fie motivați și concentrați la ceea ce avem de făcut. Știm cât de periculoasă e echipa din Baia Mare, știm cât de bine stă în apărare, dar noi trebuie să ne gândim mai întâi la ce trebuie să facem noi”, a mai spus Anesi.
Neo-zeelandezul e de părere că sursa de motivație a elevilor săi nu ar trebui să fie legat de numele adversarului. „Nu ar trebui să conteze adversarul. Băieții trebuie să fie la fel de bine pregătiți fizic și mental cu orice echipă. Dar cu Baia Mare va fi un derby, avem nevoie de o victorie pe terenul lor, pe care nu am reușit să ne impunem până acum. E un alt motiv de a fi extrem de concentrați la acest joc dar, cum spuneam, totul ține de noi să ne asigurăm că vom avea atitudinea potrivită”, a mai spus secundul bănățenilor.
Sosene Anesi a analizat echipa din Baia Mare, despre care spune că și-a păstrat în mare parte stilul consacrat în anii precedenți.
„Le-am analizat echipa, am văzut ce pot oferi. Sunt bine organizați în defensivă, au un joc bun de picior. Trebuie să ne impunem jocul nostru. Știm la ce să ne așteptăm din partea echipei din Baia Mare. Un singur joc nu ne poate edifica foarte mult asupra schimbărilor din echipa lor față de anul trecut, dar cert e că stau foarte bine în apărare. Avem și noi o echipă masivă, trebuie să practicăm un joc fizic. Avem talent, avem potențial, dar trebuie să avem și atitudinea corectă în momentul în care intrăm pe teren”, a conchis Anesi.
Partida CSM Știința Baia Mare – Timișoara Saracens va avea loc sâmbătă, de la ora 11, și va fi transmisă în direct pe TVR 2.
Filed Under: Rugby, Stire de ultima ora Tagged With: baia mare, sosene anesi, steaua, timisoara saracens
File din istoria unui derby de tradiție: Poli – Minaur
Miercuri, la sala „Constantin Jude” se va desfășura un nou episod al derby-ului dintre CH Poli și Minaur. O rivalitate care dăinuie de patru decenii, de pe vremea când cele două formații încercau să spargă hegemonia reprezentantelor sistemului, Steaua și Dinamo. În anii 70-80, ambele formații au cochetat cu podiumul și chiar s-au întâlnit într-o finală de Cupa României.
Poli Timișoara s-a duelat pentru prima oară cu o formație din Baia Mare în Liga Națională la 3 octombrie 1969. Adversară îi era gruparea Minerul, fără nicio legătură cu viitoarea Minaur, înființată cinci ani mai târziu. La această primă întâlnire directă, s-a înregistrat, în mod surprinzător, un rezultat de egalitate, 20-20, asta după ce alb-violeții au condus la pauză cu 12-8 și apoi cu 19-15, cu șase minute înainte de final.
Odată cu apariția Minaurului, Poli a avut un adversar și, în același timp, un aliat în încercarea de a schimba regulile jocului în handbalul masculin românesc, acolo unde Steaua și DInamo se abonaseră la titlul național. În sezonul 1978/1979, Poli se clasa pe poziția a doua, fiind foarte aproape de a cuceri în premieră aurul. Printre meciurile memorabile ale acelei stagiuni, s-a numărat și derby-ul Poli – Minaur, disputat la 1 octombrie 1978, în Sala Olimpia, în fața a 3.000 de spectatori. Băieții lui Constantin Jude s-au impus cu 21-17, după un meci de bună calitate. Pentru bănățeni, marcau atunci Folker 7, Țâmpu 4, Funk 4, Feher, Diliță, Voich, Chriostian, Bucățea și Gunesch – câte o dată.
Eșec clar în finala Cupei
La 27 februarie 1983, la Buzău, Poli și Minaur se aflau față în față în finala Cupei României. Pentru timișoreni, prezența în ultimul act era o premieră, în vreme ce băimărenii erau deja obișnuiți cu finalele, ei fiind, de altfel, câștigătorii primei ediții a acestei competiții, în 1978. În prima parte a întâlnirii, timișorenii au făcut o risipă de efort fantastică, fapt ce avea să-i coste însă pe final, când nu au mai putut ține pasul cu trupa pregătită de Lascăr Pană. S-a încheiat 29-22 pentru Minaur, care a punctat prin Porumb 8, Covaciu 7, Mironiuc 5, Oros 3, Haberpursch 2, Flangea 2 și Marta 2, în timp ce pentru „studenți” marcau Folker (foto) 9, Ianto 6, Feher 2, Bucățea 2, Ionescu 2 și Knuff 1.
Iată ce spunea reputatul cronicar Hristache Naum, în ziarul „Sportul”, după această finală:
„Politehnica Timișoara care, prin locul II obținut acum, a înregistrat cel mai bun rezultat al său în Cupa României, a făcut totul în finală pentru a-și apropia victoria. Folker, Feher, portarul Basaraba și ceilalți au fost handicapați însă de lipsa de omogenitate a echipei în momentele de tensiune și de scăderea potențialului fizic în finalul partidei. Impresionantă însă dăruirea tuturor handbaliștilor acestei formații”.
4.000 de timișoreni, înghesuiți în Sala Olimpia
În anii 80, Poli și Minaur și-au reconfirmat statutul de forțe ale handbalului românesc. În sălile din Timișoara și Baia Mare, cele două „departamentale” bucureștene trăiau clipe de coșmar, deși aveau de partea lor toate pârghiile sistemului. La 10 martie 1985, ambele „sperietori” din provincie, aflate în cursa pentru titlu, s-au întâlnit la Timișoara. Sala Olimpia a fost luată cu asalt. 4.000 de timișoreni s-au înghesuit să vadă derby-ul Poli – Minaur, iar la final au plecat fericiți. Băieții lui Constantin Jude (foto) au învins dramatic, cu 20-19, luând o opțiune serioasă la cucerirea titlului. Au marcat pentru alb-violeți Dan Petru 7, Folker 6, Iankovici 6, Ianto 4 și Popescu 1.
Să-i dăm cuvântul, din nou, lui Hristache Naum, care în ediția din 12 martie 1985 a ziarului „Sportul” realiza o amplă analiză a handbaliștilor alb-violeți:
„De duminică, Politehnica Timișoara a devenit un candidat serios la supremația națională la handbal. Victoria în fața maramureșenilor i-a argumentat șansele, perspectiva începând să-i surândă. Sigur, sunt necesare câteva condiții: „violeții” să câștige toate meciurile, Minaur să piardă la Dinamo București, Steaua la Baia Mare… Poate, însă, că mai importante decât aceste „calcule” sunt progresele reale realizate de echipa de pe Bega, progrese care i-au asigurat premisele ascensiunii până la ambiția cuceririi titlului. Antrenorul Constantin Jude a avut (și are) și curaj, și fler. El a înnoit lotul cu o serie de tineri (Dobrescu, Popescu, Giurgea ș.a.) pe care i-a pregătit și i-a așezat – operațiune extrem de dificilă – într-un angrenaj rodat. Fructificând calitățile jucătorilor cu mai vechi state de serviciu (Folker, Dan Petru), asigurându-și participarea afectivă a marelui talent care este Alex Buligan, folosind inteligența lui Iankovici și eficiența lui Ianto, antrenorul timișorean a conferit echipei sale aplombul tineretului, ardoarea noilor veniți. Sigur, roadele vor fi și mai evidente peste un an sau doi, dar și acum echipa ing. Constantin Jude ne-a probat – în două meciuri grele, cu Dinamo la București și cu HC Minaur la Timișoara – potențialul său în creștere, un anume stil (în care viteza de joc și activitatea jucătorilor pe semicerc dețin ponderea) propriu acestei formații.
Minaur n-a rezistat nervos acestei încleștări. Deconcentrați de portarul Buligan, jucătorii antrenorului Lascăr Pană s-au precipitat, au ratat mult, scăzându-și, în același timp, nivelul prestației în defensivă (unde nici portarii Mircea Petran și Nicolae Neșovici n-au fost în zi fastă). Maricel Voinea a fost la valoarea sa doar în repriza secundă, când a și marcat 6 din cele 7 goluri ale sale, iar lipsa lui Mironiuc s-a făcut resimțită în prestația echipei în faza ofensivă. Era, deci, greu ca în 20 de minute de joc mai aproape de așteptări, maramureșenii să refacă tot ceea ce irosiseră în 40 de minute.”
Minaur, o singură victorie în ultimii 10 ani pe Bega
Poli și Minaur se vor revedea miercuri, în sala „Constantin Jude”. Băimărenii sunt favoriții acestei dispute, mai ales că ocupă în acest moment fotoliul de lider al Ligii Naționale. Chiar și așa, statistica duelurilor din ultimul deceniu e de partea bănățenilor. Formația din Maramureș nu a câștigat în acest interval decât o singură dată pe Bega.
Iată recapitularea ultimelor dueluri directe de la Timișoara:
2013/2014 Poli – Minaur 30-24 și 34-31
2012/2013 nu s-au întâlnit
2011/2012 nu s-au întâlnit
2010/2011 Poli – Minaur 27-23
2009/2010 Poli – Minaur 25-29
2008/2009 Poli – Minaur 26-26
2007/2008 Poli – Minaur 30-25
2006/2007 Poli – Minaur 39-33
2005/2006 Poli – Minaur 31-26
Următorul episod al derby-ului va avea loc miercuri, de la ora 17, în sala „Constantin Jude”.
Filed Under: Handbal, Stire de ultima ora Tagged With: baia mare, constantin jude, handbal, liga nationala, minaur, poli, politehnica
Calendarul alb-violet: 22 noiembrie în istoria lui Poli
1946 Poli Timișoara s-a impus la limită, 1-0, în fața formației arădene Sparta, unicul gol fiind marcat în minutul 25, de Victor Dee.
1964 Știința Timișoara pierde în deplasare, 0-1, pe terenul lui AS Cugir. Rezultatul final a fost stabilit încă din minutul 2, atunci când a marcat Udroaică.
1967 Poli se impune la limită în fața lui CFR Arad, scor 1-0, într-un meci urmărit doar de 200 de spectatori, o asistență neobișnuită pentru acele vremuri, fie și pentru un meci de ligă secundă. Unicul gol al fost semnat de Johnny Regep, în minutul 39. Alb-violeții au evoluat în formula Popa – Surdan, Cucia, Petrovici, Rotaru – Grozăvescu, Mureșan – Grizea, Cotormani, Popanică, Regep.
1970 Poli Timișoara, liderul seriei vestice din liga secundă, pierde cu 2-0 meciul din deplasare, cu Corvinul Hunedoara. Ambele goluri ale gazdelor au fost înscrise în repriza secundă: Steiner (min. 55) și Cergo (min. 88).
1978 Poli Timișoara se înclină în deplasare, pe terenul Jiului Petroșani. S-a încheiat 2-0 pentru „mineri”, prin golurile marcate de Dumitrache, în minutele 61 și 64. Pentru alb-violeți au evoluat Catona – VIșan, Păltinișanu, Mehedințu, Barna – Dembroschi, Roșca, Șerbănoiu – Nadu (Floareș), Iuga (Anghel), Cotec.
1981 Poli Timișoara s-a impus greu în fața lui ASA Târgu Mureș, pe teren propriu, scor 2-1. Fanici a deschis scorul pentru oaspeți, în minutul 63, însă timișorenii au egalat în minutul următor, prin Nichici. Golul victoriei l-a reușit Anghel, în minutul 82. Alb-violeții au utilizat formula Suciu – Nadu (Cotec), Păltinișanu, Șunda, Vișan – Manea, Șerbănoiu, Dumitru – Anghel, Nedelcu, Nucă (Nichici).
1992 Poli Timișoara s-a înclinat la Bacău, 0-1, în fața localnicei Selena. Unicul gol a forst marcat de Scînteie, în minutul 23, într-un joc în care gazdele au mai irosit o sumedenie de ocazii. Timișorenii s-au prezentat în formula Almășan – Bătrânu, Andreaș, Csik, Crăciun, Stoicov – Diaconescu (Roșu), Uleșan, Bărbosu – Teodorescu (Kovacs), Otiman.
1997 Poli Timișoara este umilită pe terenul lui FC Baia Mare, scor 5-0. Gazdele au înscris prin Mănăilă (min. 7), Ghindă (min. 10 și 39), Săvoiu (min. 29) și Danciu (min. 48). Antrenorul timișorean Aurel Șunda i-a trimis în teren pe Urai – Kovacs, Velcea, R. Ivan, Stoicov – Gherman, G. Radu (Bota), Vlaicu (Stoican), Călin – Ibrahim, Sasu (Moroșanu).
2003 Poli Timișoara pierde în „Ștefan cel Mare”, 2-4 cu Dinamo, la capătul unui meci spectaculos. Ciprian Marica și Claudiu Niculescu au adus formația bucureșteană într-un avantaj de două goluri până în minutul 20, însă „dubla” lui Marius Șuleap a produs o egalare nesperată pentru alb-violeți. Pe final, alb-roșii s-au desprins spre victorie, goluri marcate de Zicu (min. 82) și Dănciulescu (min. 89). Basarab Panduru a abordat meciul cu Grigore – A. Dumitru, Voicu, Angheluță, Șoltuz – Poenaru (R. Stancu), Balauru, Șuleap, Bălace (Dobre), Buia (Bătrânu), Prodan.
Filed Under: Poli Timisoara, Stire de ultima ora Tagged With: 22 noiembrie, baia mare, cugir, dinamo, jiul petrosani, poli, Poli Timisoara, stiinta
Junioarele de la CSS Bega, fără set câștigat la turneul final
CSS Bega a ocupat locul 6 la încheierea turneului final rezervat junioarelor și găzduit de Baia Mare. Voleibalistele pregătite de Cerasela Șerban și Ramona Rosocha au înregistrat cinci eșecuri din tot atâttea partide, nereușind să își adjudece niciun set.
CSS Bega nu și-a depășit statutul de outsider la turneul final de junioare, încheiat miercuri, la Baia Mare. Tinerele voleibaliste din Timișoara au concurat împotriva unor grupări ce beneficiază de investiții serioase, patru dintre acestea fiind pepiniere ale unor cluburi prim-divizionare.
Simpla prezență a formației timișorene la turneul final poate fi considerată o performanță, din mai multe puncte de vedere. Ca o privire de ansamblu, Timișoara s-a bătut cu jucătoare ce astăzi, la încheierea ciclului de juniorat, au o perspectivă clară în ceea ce privește activitatea de seniori. CSM București, Dinamo, Târgu Mureș și Blaj dispun de echipe în primul eșalon, iar Baia Mare de o echipă în eșalonul secund. În acest timp, pe Bega lipsește de trei ani de zile o echipă de senioare. Mai apoi, trebuie spus că Cerasela Șerban și Ramona Rosocha s-au bazat doar pe trei jucătoare de vârsta junioratului (născute 1994-1995), pe care, conform regulamentului, au fost nevoite să le păstreze permanent pe teren în fiecare meci. E vorba despre Claudia Fantaziu, Adriana Fantaziu și Anca Pienescu. Așadar, o luptă total disproporționată, cauzată de ignoranța totală cu care a fost tratată această disciplină la Timișoara în ultimii ani.
Iată rezultatele complete înregistrate de CSS Bega la Baia Mare:
0-3 cu CSM CSȘ2 București (12-25, 21-25, 14-25)
0-3 cu CSȘ Blaj (21-25, 18-25, 19-25)
0-3 cu CSU Medicina CNUE Târgu Mureș (11-25, 18-25, 21-25)
0-3 cu Dinamo Romprest București (18-25, 21-25, 14-25)
0-3 cu CSȘ 2 Baia Mare (18-25, 21-25, 21-25)
Timișoara se consolează cu argintul „contingentului” de la Târgu Mureș
Voleiul timișorean și-a demonstrat valoarea la Baia Mare prin lotul bănățean de la Târgu Mureș. După ce au câștigat în această primăvară titlul la cadete, Jasmina Petromăneanț, Laura Molnar, Alexandra Cauc și Lea Rancz și-au adjudecat medalia de argint la junioare. Fetel pregătite de timișoreanul Ciprian Dârnescu s-au clasat pe poziția secundă, în spatele campioanei CSM București.
Iată clasamentul final al Campionatului Național de Junioare:
1. CSM București 14p.
2. Medicina Târgu Mureș 12p.
3. Dinamo București 7p.
4. CSS2 Baia Mare 6p.
5. CSS Blaj 6p.
6. CSS Bega Timișoara 0p.
Filed Under: Alte sporturi Tagged With: baia mare, breaking, ceraselan serban, css bega, medicina targu mures, ramona rosocha, turneu final junioare, volei feminin, volei junioare, volei timisoara

References: CSM 
 CSM 
 CSM 
 CSM 
 CSM 
 CSM